CELEX: 62011CN0135
Language: mt
Date: 2011-03-18 00:00:00
Title: Kawża C-135/11 P: Appell ippreżentat fit- 18 ta’ Marzu 2011 minn IFAW Internationaler Tierschutz-Fonds gGmbH kontra s-sentenza tal-Qorti Ġenerali (It-Tmien Awla) tat- 13 ta’ Jannar 2011 , fil-Kawża T-362/08 — IFAW vs Il-Kummissjoni Ewropea

18.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/8
            
         Appell ippreżentat fit-18 ta’ Marzu 2011 minn IFAW Internationaler Tierschutz-Fonds gGmbH kontra s-sentenza tal-Qorti Ġenerali (It-Tmien Awla) tat-13 ta’ Jannar 2011, fil-Kawża T-362/08 — IFAW vs Il-Kummissjoni Ewropea
   (Kawża C-135/11 P)
   2011/C 179/14
   Lingwa tal-kawża: l-Ingliż
   
      Partijiet
   
   
      Appellanti: IFAR Internationaler Tierschutz-Fonds GmbH (rappreżentanti: S. Crosby, avukat, S. Santoro, avukat)
   
      Partijiet oħra fil-proċedura: Il-Kummissjoni Ewropea; Ir-Renju tad-Danimarka; Ir-Repubblika tal-Finlandja; Ir-Renju tal-Isvezja
   
      Talbiet tal-appellanti
   
   L-appellanti titlob li l-Qorti tal-Ġustizzja jogħġobha:
   
               —
            
            
               tikkonstata li s-sentenza appellata hija vvizzjata bi zbalji ta’ liġi u konsegwentement tannullaha;
            
         
               —
            
            
               tannulla d-deċiżjoni tal-Kummissjoni li tiċħad l-aċċess għall-ittra ta’ Schröder u
            
         
               —
            
            
               tikkundanna lill-Kummissjoni għall-ispejjeż tal-appellenti fiż-żewġ istanzi skont l-Artikolu 69 tar-Regoli tal-Proċedura tal-Qorti tal-Ġustizzja.
            
         
      Aggravji u argumenti prinċipali
   
   L-appellanti ssostni li l-Qorti Ġenerali wettqet żbalji ta’ liġi fis-sentenza appellata billi:
   
               —
            
            
               ma rrikonoxxietx li l-Kummissjoni għandha twettaq stħarriġ komplet sabiex tivverifika jekk l-motivi invokati mill-Istat Membru sabiex ma jiżvelax dokument jaqgħux taħt waħda mill-eċċezzjonijiet tal-Artikolu 4 tar-Regolament 1049/2001 (1), billi tqabbel dawn l-eċċezzjonijiet mal-kontenut tad-dokument; u
            
         
               —
            
            
               iddeċidet li setgħet legalment twettaq stħarriġ komplet taċ-ċaħda għal aċċess mingħajr qatt ma rat id-dokument inkwistjoni.
            
         
      (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta' Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3 p. 331).